kardosdrur/scandi-wiki huggingface dataset:
Special effects

Special effects eller specialeffekter er illusioner og tricks der snyder øjet, som bruges i film, fjernsyn, på teateret, videospil og simulator-industrier til at simulere forskellige begivenheder i en fortælling eller en virtuel verden.

Special effects bliver normalt opdelt i to grupper bestående af optiske effekter og mekaniske effekter. Ved fremkomsten af digital filmfremstilling blev forskellen mellem special effects og visual effects blevet større, hvor sidstnævnte refererer til postproduktion mens special effects refererer til mekaniske og optiske effekter.

Mekaniske effekter (også kaldet praktiske eller fysiske effekter) bliver normalt udført under selve indspilningen. Disse inkluderer mekaniske rekvisitter, kulisser, skalamodeller, animatronics, pyroteknik og atmosfæriske effekter, der skaber fysisk vind, regn, tåge, sne, skyer osv. At få en bil til at køre af sig selv, eller sprænge en bygning i luften er eksempler på mekaniske effekter. Mekaniske effekter bliver ofte inkorporeret i settet design og makeup. Eksempelvis kan man bygge en kulisse op med døre og vægge, der an gå i stykker, for at forstærke en kampscene, eller bruge prostetisk makeup for at få en skuespiller til at se mindre menneskelig ud.

Optiske effekter (også kaldet fotografiske effekter) er teknikker, hvormed man manipulerer billeder eller filmbidder, enten "in-camera" ved at bruge dobbelteksponering, mattes eller Schüfftan-metoden, eller i postproduktion ved at bruge en optisk printer. En optisk effekt kan bruges til at få en skuespiller en kulisse til at fremstå med en anden baggrund.

Siden 1990'erne er computer-generated imagery (CGI), der er en afart af computeranimation, blevet brugt i stadig større udstrækning til special effects. Det giver filmskaberen større kontrol, og tillade at mange flere effekter kan gøres mere sikkert og overbevisende, end med traditionelle metoder. I takt med udviklingen kan det også gøre billigere. Mange optiske og mekaniske effekter er blevet overtaget af CGI i moderne filmproduktion som følge heraf.

Eksterne henvisninger 

 Cinefex magazine
 American Cinematographer magazine
 Richard Rickitt: Special Effects: The History and Technique, Billboard Books; 2nd edition, 2007; 
 Movie Magic: The History of Special Effects in the Cinema by John Brosnan (1974)
 Techniques of Special Effects Cinematography by Raymond Fielding (For many years, the standard technical reference. Current edition 1985)
 Special Effects: Titanic and Beyond The online companion site to the NOVA documentary (especially notable are the timeline and glossary)
 T. Porter and T. Duff, "Compositing Digital Images", Proceedings of SIGGRAPH '84, 18 (1984).
 The Art and Science of Digital Compositing ()
 
 Mark Cotta Vaz; Craig Barron: The Invisible Art: The Legends of Movie Matte Painting, Chronicle Books, 2004; 
 Larry Nile Baker, A History of Special Effects Cinematography in the United States, 1895–1914

Film- og videoteknologi
Animation
Auyuittuq National Park

Auyuittuq National Park (, "the land that never melts")
er en nationalpark på Cumberlandhalvøen på Baffin Island i Canada. De nærmeste samfund er Qikqtarjuaq og Pangnirtung. Området har været beskyttet siden 1976 og fuld status som nationalpark fik det i året 2000.

Parkens navn, Auyuittuq, er inuitiskt og betyder omtrent "landet som aldrig smelter". Den nordlige polarcirkel passerer igennem parken og i området findes flere gletsjere.

Geologi og geografi 
Gletsjere og periodevis nedisning med indlandsis, den seneste for omkring 8.000 år siden, har hovedsageligt formet Auyuittuqs landskaber. Langs kysten ses dette i form af fjorde og spor efter indlandsisen ses også eksempelvis i form af moræner.

I Auyuittuqs National Park findes nogle af de højeste bjergtoppe på Baffin Island, blandt disse er Mount Asgard, som når en højde på 2.015 meter, et af parkens mest kendte landemærker, med sin karakteristiske dobbelte top. Andre større bjerge i parken er Mount Thor og Mount Overlord.

Til parkens seværdigheder hører også Akshayuk Pass, et bjergpas som historisk er blevet anvendt som traditionel rute af den indfødte befolkning og som i dag er parkens populæreste rute for vandrere.

Søerne Crater Lake og Summit Knude, som er blevet dannet af smeltevand fra gletsjerne og indlandsisen, hører til parkens mest kendte søer, og til parkens større vandløb hører Owl River og Weasel River. Vandfaldet Schwartzenbach Falls er en seværdighed.

Flora og fauna 
Da landskabet i Auyuittuqs nationalpark til store dele er stenet og fattigt, er vegetationen sparsom. Den nordlige beliggenhed gør også at permafrosten er en faktor som påvirker floraen. De planter som forekommer i parken er derfor fortrinsvis sådanne som er tilpassede til forhold som dominerer i et arktisk klima. Der er blevet dokumenteret 112 arter karplanter, 97 arter laver og 136 arter mosser. Mange af karplanterne er lave, arktiske urter som blomstrer i løbet af den korte, men intensive sommer i området.

Det rigeste dyreliv findes ved kysterne, med blandt andet marine pattedyr som hvaler og sæler. De landlevende pattedyr omfatter ikke så mange arter, men blandt de større findes ren, som underarten R.t. groenlandicus, isbjørn og polarræv.

Der findes også 18 arter af ynglende fugle.

Galleri

Eksterne kilder/henvisninger 

 Officielt websted

Nationalparker i Canada
Nunavut
Etableret i 1976
Hans Rustad (journalist)

Hans Rustad (født 1950 i Eidsvoll) er en norsk journalist, forlægger og blogger, der siden 2003 har udgivet den national- og kulturkonservative blog Document.no, som ved årsskiftet 2015/16 fik en dansk aflægger Document.dk, der frem til marts 2016 var redigeret af Uriaspostens grundlægger Kim Møller. Rustad er kendt som islamkritisk, modstander af masseindvandring og er meget positiv overfor Israel.

Hans Rustad arbejdede tidligere som redaktionsassistent ved VG og journalist ved Morgenbladet og NTB. Som ung var han aktiv i Sosialistisk Ungdomsforbund og ifølge Asle Toje i AKP-ML, men ændrede siden politisk orientering.

Tid som redaktør i netstedet Document 
Rustad blev senere strøget fra forsvarets vidneliste, under retssagen efter terrorangrebene i Norge 22. juli 2011.

Redaktører fra Norge
Journalister fra Norge
Bloggere fra Norge
Personer fra Akershus
Forlæggere fra Norge
Cumberlandhalvøen

Cumberlandhalvøen eller Cumberland Peninsula er en halvø på den syddøstlige del af Baffin Island i Nunavut, Canada. Den ligger mellem 64°56' og 67°57' nord, og 61°56' til 68° vest. Polarcirklen krydser halvøen, med Labradorhavet mod sydøst, og mod øst ligger Davisstrædet mellem halvøer og Grønland. Cumberlandsundet ligger mod sydvest, og adskiller Cumberlandhalvøen fra Hallhalvøen, som også er en del af Baffin Island.

Cumberland Peninsula er ligesom resten af Baffin Island en del af den arktiske tundra biom — verdens koldeste og tørreste biom. Landskabet er bjergrigt, og Mount Odin, nær polarcirklen når op i 7.044 moh.

På halvøen ligger byen Pangnirtung på den sydvestlige kyst, og Auyuittuq National Park.

Eksterne kilder/henvisninger 

 Dyke, Arthur S., John T. Andrews, and Gifford H. Miller. Quaternary Geology of Cumberland Peninsula, Baffin Island, District of Franklin. Ottawa, Canada: Geological Survey of Canada, 1982. 
 Aerial photos of Cumberland Peninsula by Doc Searls

Nunavut
Baffin Island
Halvøer i Nordamerika
Marchal

Marchal er en dansk restaurant, beliggende i stueetagen på Hotel d’Angleterre i København. Den har siden marts 2014 været tildelt én stjerne i Michelinguiden. Marchal blev åbnet i maj 2013.

Historie 
Efter en omfattende renovering af både hotel og restaurant, genåbnede begge dele efter to års lukning den 1. maj 2013. Restauranten blev opkaldt efter Hotel d’Angleterres første traktør Jean Marchal.

Marchal blev indrettet som en stor luksus herskabslejlighed opdelt i flere 'rum'. Lysekronerne i restauranten har hver kostet et sekscifret beløb. Indgang til restauranten foregår via hotellets hovedindgang, og der er panoramavinduer og terrasse ud til Kongens Nytorv. Den ene væg er indrettet som vinskab fra gulv til loft, med indbyggede stiger og lys.

Restaurantens første køkkenchef var Ronny Emborg, som kom fra en lignende stilling på Restaurant AOC - Aarø & Co. Bare ti måneder efter at Marchal slog dørene op for første gang, fik personalet i marts 2014 melding om at restauranten var blevet tildelt én stjerne i Michelinguiden. Da Ronny Emborg i marts 2015 flyttede til New York, blev souschef Christian Gadient ny køkkenchef. På AOC havde han også været souschef under Emborg.
Både i 2015, 2016, 2017 og 2018 fik Marchal fornyet sin Michelin-stjerne. I marts 2016 meddelte Gadient at han ville forlade Marchal, da han havde ambitioner om at åbne sine egen restaurant. Stillingen som køkkenchef blev 1. juni samme år overtaget af Andreas Bagh.

Køkkenchefer 
  Ronny Emborg (1. maj 2013 – marts 2015)
  Christian Gerhard Gadient (marts 2015 – 30. maj 2016)
  Andreas Bagh (1. juni 2016 – 28. februar 2021)
 Jakob de Neergaard (1. april 2021)

Referencer

Eksterne henvisninger 
 Marchals officielle hjemmeside på dangleterre.com
 Marchals profil  på Michelinguidens hjemmeside 

Værtshuse og spisesteder i København
Danske restauranter med Michelin-stjerne
Danske virksomheder etableret i 2013
Indre By (København)
Bella and the Bulldogs

Bella and the Bulldogs er en amerikansk tv-serie i 40 afsnit fordelt på to sæsoner, der blev skabt af Jonathan Butler og Gabriel Garza. Første sæson på 20 afsnit blev sendt på Nickelodeon fra 17. januar til 30. maj 2015, idet de to første afsnit blev slået sammen til et. Anden sæson med ligeledes 20 afsnit blev sendt fra 30. september 2015 til 25. juni 2016. De medvirkende tæller blandt andet Brec Bassinger, Coy Stewart, Jackie Radinsky, Buddy Handleson, Lilimar, Haley Tju og Rio Mangini.

Serien følger cheerleaderen Bella Dawson, hvis liv i Texas tager en uventet drejning, da hun rekrutteres som den nye quarterback på hendes skoles hold i amerikansk fodbold, Bulldogs. Til at begynde med vil resten af holdet ikke have hende med som quarterback, men efterhånden kommer de til at acceptere hende.

Afsnit

Medvirkende 

 Brec Bassinger som Bella Dawson - Den nye quarterback på skoleholdet, Bulldogs. Hun har problemer med at kombinere sit gamle liv som cheerleader med det nye som amerikansk fodbold-spiller.
 Coy Stewart som Troy Dixon - Den hidtidige quarterback hos Bulldogs. Til at begynde med mener han ikke at piger kan spille amerikansk fodbold og forsøger at få Bella væk fra holdet, men senere bliver de venner.
 Jackie Radinsky som Sawyer Huggins - Et medlem af Bulldogs. Han bor på en ranch og kender til alt, hvad der har med cowboys at gøre.
 Buddy Handleson - Newt Van Der Rohe - En spiller der ikke er særlig god, og som kun er med i Bulldogs, fordi hans far ville have det.
 Sophie Delarosa - En cheerleader og Bellas bedste veninde. Hun har ni brødre og klarer altid at sætte sig igennem overfor dem.
 Pepper Silverstein - En cheerleader og bedste veninde med Bella.
 Ace McFumbles - En rapporter på skole-tv, der ofte går til grænsen i jagten på nye historier.
 Russell - Bulldogs træner der tror på Bellas evner og giver hende pladsen på holdet. Han mener, at en god spiller lukker sine følelser så meget ude før en kamp, at de ikke kan påvirke vedkommende.
 Annie Tedesco som Carrie Dawson, Bellas mor.
 Kyle - En gammel ven af Bella. Da Bella hører, at Kyle flytter væk, bliver hun trist.
 Charlotte Newman - Bellas rival. Hun var sammen med Kyle, men senere kommer hun sammen med Troy. Bella bemærker, at Charlotte kun benytter Troy for at gøre Bella misundelig.

Andre 
 Haley Tju - Pepper
 Lilimar Hernandez - Sophie
 Rio Mangini - Ace
 Dorien Wilson - Coach Russell
 Ryan Stewart - Rico Hills
 Johnnie Ladd - Charlotte Newman
 Jovan Armand - Ricky Delarosa
 Sully Zack - Dan
 Casey Sander - Mack Scully

Modtagelse

Kritikere 
Robert Lloyd fra Los Angeles Times skrev, at Bella and the Bulldogs er en godt lavet serie. Han fremhævede, at serien handlede om bevidsthed om køn, her for eksempel at en pige også kan spille amerikansk fodbold. Den er dog ikke fordomsfri, som det ses af Peppers reaktion - Bella kan komme til skade, eller værre, spilledragten ser dårlig ud. Derudover faldt det i øjnene, at serien som typisk for genren benytter skuespillere fra flere racer.

Noter

Eksterne henvisninger 
 Officiel hjemmeside 
 

Amerikanske tv-serier fra 2010'erne
Tv-programmer fra Nickelodeon
Hvidbjerg Kirke (Thisted Kommune)

Hvidbjerg Kirke (Hvidbjerg Vesten Aa Kirke, Svankær Kirke) er en sognekirke i Svankjær, i Hvidbjerg Vesten Å Sogn, Sydthy Provsti i Aalborg Stift. Kirken ligger i Thisted Kommune; indtil kommunalreformen i 1970 lå den i Hassing Herred i Thisted Amt. 

Den lille kirke består af skib og kor samt våbenhus mod nord. 
Skib og kor, med bjælkeloft, er fra romansk tid (måske 12. årh.) af granit på en sokkel
med skråkant. 

Flere oprindelige vinduer, ligesom korbuen er bevaret.
Våbenhuset er af mursten. Vestgavlen er blevet ombygget og har fået klokkekam 1896.
Der er granitalterbord med relikviegemme. En udskåren altertavle fra 1600-tallet har et maleri
(korsfæstelsen). Alterkalken er skænket 1598 af Jens Laursen i Abelgård. 

Granitdøbefonten er romansk med kløverbladformet kumme. Prædikestolen er fra 1600-tallet. I
våbenhuset findes en ligsten over præsten Niels Christensen Lomborg, †1689. I korets østmur
en sten med bladornamenter.  

Ifølge sagnet lod de første kristne i hanherrederne
deres døde føre til denne kirke for at få dem begravet i indviet jord, og den
nordlige del af kirkegården kaldes endnu "Hanherredernes Kirkegård", hvilket
kunne tyde på, at kirken hører til de ældste nord for Limfjorden.

Noter

Eksterne henvisninger

 Om kirken fra Klitsogne.dk
 Hvidbjerg kirke: Historie  fra Aalborgstift.dk med billeder og beskrivelse
 Hvidbjerg Kirke hos KortTilKirken.dk

Kirker i Thisted Kommune
Kirker i Aalborg Stift
Kirker i Thisted Amt
Attachétaske R.W.

Attachétaske R.W. er et kunstværk af Ulla Kraitz.

Attachétasken R.W. er en dokumentmappe i bronze af den type som Raoul Wallenberg anvendte under sit arbejde som svensk diplomat 1944-45 med at redde jøder fra jødeudryddelsen i Budapest i Ungarn, med monogrammet "R.W." Det findes som selvstændigt kunstværk og i forskellige konstellationer i skulpturer af Gustav og Ulla Kraitz i Sverige, Ungarn og USA.

I juni 2014 blev bronzeportefølgen opstillet på Erzsebettorvet i Budapest i Ungarn. Den indgår i kunstværket Do not forget, som blev skænket af den svenske regering til den ungarske regering. Skulpturen består af en kurvet bænk i diabas med portefølgen anbragt ovenpå. Bænken har en inskription på ungarsk og på engelsk: 

"The young diplomat Raoul Wallenberg worked ind i Budapest ind i 1944. He issued Swedish protective passports to Jews. Thousands of people were saved through his courage knowledge and creativity. Raoul Wallenberg was born ind i 1912. On 17 January 1945 he was abducted landsby the Sovjet Red Army. His fate remains unknown."

Pladser 
 Raoul Wallenbergs fødehjem Kappsta på Lidingö
 "Skissernas museums skulpturpark" i Lund
 Uden for "Arvfurstens palats" i Stockholm
 I kunstværket Do not forget på Erzsebettorvet i Budapest i Ungarn
 Hope, Raoul Wallenbergmonument ved FN's hovedkontor (1998), diabas og bronze, hjørnet af Første aveny og 47. gade i New York i USA

Noter 

Kunst fra Sverige
Skåne
Lund
Skulpturer
Afrikansk skovstork

Afrikansk skovstork (Mycteria ibis) er en subsaharisk storkefugl.

Eksterne henvisninger 
  Netfugl.dk 
  Avibase - the world bird database

Storkefugle
Skovstork
Indisk skovstork

Indisk skovstork () er en storkefugl, der lever i Indien og Sydøstasien.

Noter 
 Avibase - the world bird database

Eksterne henvisninger 

Fugle fra Indien
Fugle fra Sydøstasien
Storkefugle
Mangrovestork

Mangrovestork () er en storkefugl, der lever i Sydøstasien.

Noter 
 Avibase - the world bird database

Eksterne henvisninger 

Fugle fra Sydøstasien
Storkefugle
Amerikansk skovstork

Amerikansk skovstork () er en storkefugl, der lever i Amerika.

Noter 
 Avibase - the world bird database

Eksterne henvisninger 

Fugle fra Amerika
Storkefugle
Kadeau København

Kadeau København er en dansk restaurant, beliggende i Wildersgade på Christianshavn i København. Den har siden marts 2013 været tildelt én stjerne i Michelinguiden. I 2018 fik Kadeau stjerne nummer to. Kadeau København blev åbnet i november 2011.

I slutningen af marts 2020 blev Kadeau-koncernen erklæret konkurs, som følge af den verdensomspændende coronapandemi, som i Danmark havde betydet, at restauranter skulle lukke i en periode, for at begrænse smitten.

Historie 
Efter at have drevet gourmetrestauranten Kadeau Bornholm siden 2007 gik de to ejere, sommelier Rasmus Kofoed og køkkenchef Nicolai Nørregaard, sammen med Magnus Høegh Kofoed og Theis Brydegaard om at åbne en filial af Kadeau i København. De to sidstnævnte havde arbejdet på Kadeau som henholdsvis restaurantchef og assisterende køkkenchef efter at ejerne siden åbningen på Bornholm havde fået børn og flyttede til København. Restauranten på Bornholm ville fra sommeren 2012 kun have åben i højsæsonen, hvor den københavnske restaurant er lukket ned.

Kadeau København fik lokaler i Sorte Hest på Vesterbrogade i København og åbnede 11. november 2011. Allerede året efter var lokalerne blevet for små, og restauranten blev i oktober 2012 flyttet til Wildersgade på Christianshavn. Samme år var Kadeau blevet kåret til "Årets spisested 2012" af Politiken.

I marts 2013 fik holdet bag Kadeau deres første stjerne i Michelinguiden. Den har de formået at beholde ved de efterfølgende årlige uddelinger, hvor februar 2017 var seneste gang. I 2016 fik også Kadeau Bornholm den første stjerne i den berømte guide.

For tredje gang i restaurantens historie flyttede den i oktober 2015 til nye lokaler. Denne gang dog ikke så langt, da adressen kun skiftede fra Wildersgade 10A til 10B. De nye lokaler havde otte borde med plads til 18-28 gæster, hvor den forrige kunne rumme 50 spisende gæster. Ejerne beholdt dog lokalerne i 10A, og åbnede en bistro med navnet 'Eldorado', der fik Theis Brydegaard som køkkenchef.

19. februar 2018 fik Kadeau København for første gang to stjerner i Michelinguiden.

Referencer

Eksterne henvisninger 
 Kadeau Københavns officielle hjemmeside
 Kadeau Københavns profil på Michelinguidens hjemmeside 

Værtshuse og spisesteder i København
Danske restauranter med Michelin-stjerne
Danske virksomheder etableret i 2011
Christianshavn
Ophørt i 2020
Fundamentet

Fundamentet er en dansk forening i Aarhus, der arbejder med at hjælpe sårbare og udsatte mennesker og forsøger at nytænke socialt arbejde. Fundamentet tildeles i 2018 Kronprinsparrets Stjernedryspris.

Fundamentet søger at hjælpe mennesker, der har det svært, ind i et fællesskab, hvorigennem de kan forbedre deres livssituation. Foreningen giver gode råd, tilbyder forskellige former for behandlinger og ikke mindst nærvær. Fundamentet er en privat organisation, der er økonmisk støttet af forskellige donorer, ikke mindst den lokale Lind Invest, der over en tiårig periode har givet 3,8 millioner kr til foreningen.

Foreningen blev dannet i 2014 af pædagogmedhjælper Steffen Lykke Rasmussen, der havde erfaringer med flere græsrodsprojekter på det sociale område. Han havde i den forbindelse på nært hold oplevet, at det eksisterende system ikke altid fungerede. Han havde i første omgang forsøgt at blive valgt ind i byrådet i Aarhus ved at stille op som løsgænger, men skønt han fik ottendeflest stemmer, var det ikke nok til valg. I stedet gik han sammen med ligesindede i gang med at etablere Fundamentet, der åbnede i 2014 med Rasmussen som leder. Dette var han til årsskiftet 2017-18, hvor han trak sig ud af Fundamentet.

Referencer

Eksterne henvisninger 
 Fundamentets websted 

Foreninger
Etableret i 2014
Anita Klemensen

Anita Klemensen (født 1977 i København) er en dansk kok og restauratør. Hun var medejer og køkkenchef på den dengang enstjernede restaurant Den Røde Cottage i Klampenborg.

Historie 
Klemmensen blev født i København, men flyttede som ganske ung  med familien til Thisted, hvor hendes far havde fået job som brygmester på Thisted Bryghus. Efter hun blev student fra Thisted Gymnasium, tog hun ét år til Australien. Da hun vendte tilbage til Danmark i 1998, flyttede hun til København med en ambition om at blive kok. Hun fik læreplads på Søllerød Kro og blev udlært herfra i 2002. Efter endt uddannelse fik hun kortvarigt ansættelse på "Kommandanten", inden hun blev dessertchef på Søllerød Kro. I 2005 blev hun ansat som køkkenchef på 1. th. i indre by.

Cottagerne 

I maj 2010 åbnede hun sammen med partnerne Lars Thomsen og Anders Wulff-Sørensen to restauranter i Klampenborg: Den Røde Cottage og Den Gule Cottage, begge forpagtet af Naturstyrelsen. Den gule skulle fungere som en frokostrestaurant, mens køkkenet på Den Røde Cottage skulle lave gourmet.

I marts 2012 blev Den Røde Cottage for første gang tildelt én stjerne i Michelinguiden, og Anita Klemensen blev Danmarks første kvindelige Michelin-restauratør. Ved de efterfølgende årlige uddelinger becarede restauranten sin stjerne, hvor februar 2016 var seneste gang.

Referencer 

Personer fra København
Kokke fra Danmark
Restauratører fra Danmark
Jákup Andrias Vang

Jákup Andrias Vang (født 21. januar 1882 på Kaldbak, død 20. marts 1964) var en færøsk bonde og politiker (SB). Han var valgt til Lagtinget fra Suðurstreymoy 1924–1928.

Vang var far til politikeren Hanus við Høgadalsá.

Referencer 
Løgtingið 150 – Hátíðarrit, bind 2 (2002), s. 355–356. (PDF )

Lagtingsmedlemmer fra Færøerne
Politikere fra Sambandsflokkurin
Landmænd fra Færøerne
Personer fra Strømø
PRISM

PRISM er et amerikansk overvågningsprogram afsløret af whistle-bloweren Edward Snowden i 2013. 

Programmet bruges af den amerikanske efterretningstjeneste NSA til via en bagdør i det skjulte og i realtid, systematisk at indsamle oplysninger om internetkommunikation fra større amerikanske internetselskaber, herunder Google, Facebook, Apple og Microsoft. Dette afvises dog af de nævnte firmaer, med den bemærkelsesværdige ens formulering, at myndighederne ikke har ’direkte adgang til serverne’. Ingen af disse firmaer afviser dog samarbejde med NSA.

PRISM blev lanceret i 2007 og skulle ifølge den tidligere NSA-chef Michael Hayden, "kun" overvåge ikke-amerikanske borgere. Snowden har imidlertid dokumenteret, at også amerikanere er blevet overvåget. Programmet blev især udviklet, som en konsekvens af terrorangrebet mod World Trade Center 11. september 2001.

Kilder 
 PRISM-overblik: Hvad ved vi - og hvad er stadig hemmeligt? version2.dk, hentet 2016-03-02.
 Ny ballade om spiontjeneste: Overtrådte overvågningsregler tusindvis af gange, dr.dk, hentet 2016-03-02.

Efterretningstjenester
Overvågning